شہلیلا بلوچ

شہلیلا احمدزئی بلوچ ،(12مارچ، 1996ء – 12 اکتوبر، 2016ء) ایک پاکستانی پیشہ ور خاتون فٹبال کھلاڑی تھی، جو بلوچستان یونائیٹڈ اور پاکستان خواتین قومی فٹبال ٹیم کی طرف سے بطور فارورڈ کھلتی تھی۔

سوانح 
بلوچ 1996ء میں پیدا ہوئی۔ بلوچ نے 7 برس کی عمر میں فٹ بال کھیلنا شروع کیا اور فیفا کی جانب سے کم عمر ترین کھلاڑی کا ایوارڈ حاصل کیا۔ انہوں نے 2009، 2011 اور 2013 میں پاکستان کی بہترین فٹ بال کھلاڑی کا اعزاز اپنے نام کیا تھا۔ وہ پہلی پاکستانی خاتون فٹبال کھلاڑی تھی، جس نے ملک سے باہر مالدیپ میں ہیٹ ٹریک کی۔ بلوچ نے 2014ء میں سیف وویمن چمپئین شپ، اسلام آباد میں پاکستان کی نمائندگی کی، یہ آخری بین الاقوامی ایونٹ تھا جس میں پاکستان وویمن ٹیم نے حصہ لیا تھا۔ اس نے 4–1 سے بھوٹان کو 2014ء سیف وویمن چمپئین شپ میں شکست دی۔

وہ پاکستان وومن فٹ بال فیڈریشن   کی  صدر اور سینیٹر روبینہ عرفان کی بیٹی اور بلوچستان یونائیٹڈ اور قومی ٹیم منیجر راحیلہ زرمین کی بہن تھی۔ وہ   بلوچستان کے سابق صوبائی وزیر آغا عرفان کریم احمد زئی  کی بیٹی تھیں۔

وفات 
شہلیلا بلوچ کی وفات 12 اکتوبر، 2016 کو کراچی میں کار حادثے میں ہوئی۔شہلیلا بلوچ کی کار کو حادثہ ڈیفنس میں سی ویو کے قریب پیش آیا، ،جس میں وہ موقع پر ہی دم توڑ گئی تھی۔

حوالہ جات

بیرونی روابط 
 Profile at پاکستان فٹ بال فیڈریشن (PFF)

1996ء کی پیدائشیں
2016ء کی وفیات
بلوچ شخصیات
پاکستان خواتین بین الاقوامی فٹ بال کھلاڑی
پاکستان میں شارعی حادثہ اموات
پاکستانی خواتین فٹ بال کھلاڑی
پاکستانی مسلم شخصیات
کوئٹہ کے فٹ بالر
مضمون مع مختصر وضاحت
Short description is different from Wikidata